Il-Professur Ġużè Aquilina twieled il-Munxar fis-7 ta' April 1911 u studja fis-Seminarju tal-Isqof f'Għawdex u aktar tard fl-Università ta' Malta u fis-School of Oriental and African Studies of the University of London (1937-40). Kien l-ewwel Professur tal-Katedra tal-Malti u l-Ilsna Orjentali (1937-76) u kien id-Dekan tal-Fakultà tal-Arti (bejn is-snin 1948-1966 u s-snin 1972-75) fl-Università ta' Malta. Kien ukoll Pro Viċi Kanċillier tal-istess Università mill-1970 sal-1974. Minn meta laħaq Kap tad-Dipartiment tal-Malti u l-Ilsna Orjentali fl-Università fl-1937 ma heda qatt bl-inizjattivi favur l-istudju tal-Malti u f'ħafna ċentri kulturali barra minn Malta, l-aktar fl-universitajiet ta' Sorbonne u ta' Leeds fejn kien meqjus bħala awtorità fl-istudji tal-Malti. Fuq il-proposta tal-istoriku Fernand Braudel, Aquilina nħatar President tal- fl-1972, kariga li okkupa għal għaxar snin. Kien il-President tas-Soċjetà tal-Arti, Manifattura u Kummerċ (1972-82), President tal-Assoċjazzjoni tal-Għalliema tar (ATRUM). Fl-1986 inħatar membru fil-Kunsill tal-Fakultà tat-Teoloġija. Kien ukoll membru tar- Aquilina kiteb 'il fuq minn 50 ktieb fuq il-lingwistika, proża, poeżija u kotba oħra fuq il-lingwa u l-letteratura f'perjodiċi xjentifiċi f'Malta u barra minn Malta. Ix-xogħlijiet ewlenin tiegħu huma u naturalment id-dizzjunarju f'żewġ volumi u Rebaħ għadd ta' premjijiet fosthom il-Midalja tad-Deheb Ġużè Muscat Azzopardi (1966), il-Midalja tad-Deheb tal-Konfederazzjoni tal-Kunsilli Ċivili (1973), u l-Midalja tad-Deheb tas-Soċjetà tal-Arti, Manifattura u Kummerċ (1979). Aquilina kien l-editur tal- Leħen il-Malti Tagħlim għall-Kbar (1957-76) u tal- (1961-76). Ġużè Aquilina miet fit-8 t'Awwissu 1997. Biblijografija: Ġużè Cassar Pullicino, Aquilina u l-Malti Tislima b'ġieħ il-Professur Ġużè Aquilina (1911-1997) Mexxiha:
Ġużè Aquilina